
UITTREKSEL 


Wortelpunte van twee kiemplante van Orothamnus zeyheri Pappe is sitologies ondersoek 
en die chromosoomgetal vasgestel op 2n = 24. 


ABSTRACT 


THE CARYOTYPE OF OROTHAMNUS ZEYHERI (PROTEACEAE) 
Chromosome counts from smears of root tips of two seedlings of Orothamnus zeykeri 
Pappe yielded 2n = 24 chromosomes. 


INLEIDING 


De Vos (1943) het die chromosoomgetalle van agt genera van die Suid-Afri- 
kaanse Proteaceae vasgestel. 

Venkata Rao (1971) tabelleer die gegewens van De Vos (1943), Lancaster 
(1952), Ramsay (1963), Johnson en Briggs (1963), Venkata Rao (1957) en Hair 
en Beuzenberg (1959). 

Vir `n plant soos Orothamnus wat met uitsterwing bedreig word, is dit 
belangrik om die chromosoomgetal te bepaal ten einde die naaste verwante te 
vind vir moontlike onderstokke vir ent- en okulasie-doeleindes. 

Gedurende Julie 1974 is `n poging aangewend om die haploiede chromo- 
soomgetal te bepaal van verdelende generatiewe kerne in die stuifmeelbuise van 
Orothamnus-stuifmeel vanaf die Eddie Rubenstein Orothamnus Reservaat by 
Hermanus, Kaapprovinsie, Republiek van Suid-Afrika. Chromosome is wel 
waargeneem, maar nie duidelik en genoegsaam uitgesprei om uitsluitsel te kan 
gee nie. `n Telling van dieselfde tydelik gemonteerde preparaat het `n haploiede 
chromosoomgetal gelewer van n — 10 (P. van der Merwe) en n — 12 (D. van der 
Merwe). 


* Preliminêre resultate vir die Ph.D .-graad aan die Universiteit van Stellenbosch, onder 
 promotorskap van Prof. Miriam P. de Vos. 
Vir publikasie aanvaar 28 Februarie 1975. 

MATERIAAL EN METODES 

Orothamnus-vrugte wat versamel was op 30/11/73 in die Eddie Rubenstein- 
Reservaat is op 31/12/73 gesaai by die Assegaaiboschkwekery, Jonkershoek, 
Stellenbosch en het ontkiem gedurende Augustus 1974. Een van hierdie kiem- 
plante het verrot en omgeval nog voordat die epikotiel begin verleng het. Die 
kiemwortel en die voet van die hipokotiel was totaal deur die infeksie vernietig. 
Die verrotte deel is op 15/10/74 met water weggewas en die gesonde deel van die 
hipokotiel met 0,1% A(3-indoliel)jbottersuur behandel en in `n nie-steriele 
grondmengsel geplant. Op 28 November 1974 om 11.0 v.m. is hierdie kiemplant, 
waarvan die epikotiel intussen verleng het, uitgehaal en is gevind dat wortel- 
vorming aan die basis van die hipokotiel en vanuit die stele-gebied, plaasgevind 
het. Die wortels is in lopende water gewas en die wortelpunte afgesny en in 
`n oplossing van 0,001M 8-hidroksikinolien in water geplaas vir 3 uur en ge- 
nommer 247 (P.v.d.M.). Hierna is die materiaal gefikseer in Asynalkohol 
(3 Etielalkohol: 1 Ysasyn) en gekleur in 45% Asynkarmyn vir 24 uur waarna 
platgeperste mikroskooppreparate gemaak is. `n Tweede sterk kiemplant (5 cm) 
is ook ontwortel en die wortelpunte soortgelyk behandel en genommer 248. Die 
twee kiemplante is met 0,2% bottersuur behandel en weer geplant en onder- 
skeidelik genommer 247 en 248 vir verwysingseksemplare. 


FIG. 1 


Die Kariotipe van Orothamnus zeyheri (Proteaceae) 89 

RESULTATE 


Die tydelike platgeperste preparate in 45% asynsuur toon 2n = 24. 

Die chromosome toon effense verskille in lengte en is ongeveer 2 um lank in 
hul effens verkorte toestand, te wyte aan die voorbehandeling met 8-hidrok- 
sikinolien. Hulle sentromere is mediaan of sub-mediaan en twee van die chromo- 
some het elk `n klein sateliet (0,5 um lank). Hulle vertoon heelwat korter as die 
wat Horn (1962) vir Protea latifolia aantoon. Die kortste van P. latifolia se 
chromosome word aangedui as 2,2 um terwyl dit ongeveer die lengte van die 
langste van Orothamnus se chromosome is. Hierdie resultate is egter nie abso- 
luut vergelykbaar nie aangesien Horn as voorbehandeling `n versadigde oplos- 
sing van monobromonaphtaleen gebruik het waarvan die krimpingseffek nie 
noodwendig dieselfde is as 8-hidroksikinolien nie. Die stadium wat Horn 
ondersoek het, was `n laat profase, terwyl hierdie `n metafase-stadium was. 


GEVOLGTREKKINGS 

Die telling n = 12 deur D. van der Merwe word bevestig deur K. Ogawa se 
telling van 2n — 24. Hierdie telling van 2n — 24 vir Orothamnus is in ooreen- 
stemming met die resultate van De Vos (1943) wat n — 12 by vyf van die twaalf 

genera van die tribus Proteeae gevind het, naamlik Protea, Leucospermum, 
Mimetes, Paranomus en Serruria. Slegs die tweehuisige Leucadendron was 

— 13 (wat ooreenstem met die vier Australiese genera van hierdie tribus). 
Sover bekend, kom n — 12 nie by die Australiese genera van die Proteaceae 
voor nie. 

Die ander genera van die Suid-Afrikaanse Proteaceae wat Venkata Rao 
(1971) in aparte tribusse plaas, naamlik Aulax (tribus Aulaxeae) en Brabeium 
(tribus Macadamieae) se chromosoomgetalle is onderskedelik n = 11 en n = 14 
(De Vos, 1943). 

Vegetatiewe verenigbaarheid tussen Orothamnus en Leucospermum, Protea, 
Mimetes, Paranomus en Serruria (almal n — 12, de Vos, 1943) behoort dus 
uitgetoets te word. 

